דני רבינוביץ

דני רבינוביץ (נולד ב-8 בדצמבר 1954) הוא פרופסור בחוג לסוציולוגיה ואנתרופולוגיה באוניברסיטת תל אביב. מחקריו עוסקים בנושאים של איכות הסביבה, התחממות גלובלית, זהות לאומית וגלובליזציה. זוכה פרס פראט לשנת 2011. דני רבינוביץ נולד וגדל בחיפה, הוא למד בבית הספר הריאלי והיה חבר בתנועת הצופים בעיר. אביו היה לני רבינוביץ, שופט בבית המשפט המחוזי בחיפה, ואמו - מורה לפסנתר. את השירות הצבאי התחיל כחבר בגרעין נח"ל עם חבריו מהצופים ובהמשך שימש מדריך ידיעת הארץ. הוא שירת בפיקוד מרכז, וכך למד להכיר את הגדה המערבית, בקעת הירדן ומדבר יהודה. בתום שירותו הצטרף לצוות המדריכים של בית ספר שדה צוקי דוד שהפעילה החברה להגנת הטבע ליד מנזר סנטה קתרינה בדרום סיני. בשנת 1979 יצא רבינוביץ לאוניברסיטת לונדון ועשה תואר ראשון במדעי הסביבה. אחר כך עשה את עבודת הדוקטורט שלו באנתרופולוגיה חברתית באוניברסיטת קיימברידג'. לצורך עשייתה עבר עם אשתו ובתו בדצמבר 1987 להתגורר בנוף הגליל (נצרת עילית דאז) כדי לבצע בעיר עבודת שדה. נושא העבודה היה היחסים בין הרוב היהודי לבין ערביי ישראל. משנת 1991 הוא מלמד במחלקה לסוציולוגיה ואנתרופולגיה באוניברסיטת תל אביב. שימש כנשיא האגודה האנתרופולוגית הישראלית. היה פעיל ברשימת עיר לכולנו בתל אביב. בין השנים 2000 ל-2004 כיהן כיו"ר הוועד המנהל של ארגון "גרינפיס הים התיכון" וכחבר במועצה הבינלאומית העליונה של הארגון, ומאז שנת 2005 הוא חבר בוועד המנהל של גרינפיס בבריטניה. בשנת 2013 מונה לראש בית הספר ע"ש פורטר ללימודי הסביבה באוניברסיטת תל אביב. בשנת 2002 יצא ספרו המשותף עם ח'אולה אבו בכר, "הדור הזקוף". הספר דן בדור השלישי של הערבים בישראל, כדור שלא חושש להילחם על זהותו הלאומית הפלסטינית, זאת בניגוד לדור ההורים, שאותם הגדירו "הדור השחוק" ואת הסבים "דור השורדים", שעסקו בלחימה על הישרדות. נשוי לאירוס, איתה ערך ותרגם את המהדורה הישראלית של הספר "כל אחד יכול: 50 דרכים להציל את כדור הארץ" (1993), ואב לשלושה. בנו יונתן רבינוביץ' הוא כדורסלן ששיחק ב-2017 בנבחרת העתודה של ישראל. Mixed Towns, Trapped Communities: Historical Narratives, Spatial Dynamics, Gender Relations and Cultural Encounters in Palestinian Israeli Towns, by Daniel Monterescu (Editor), Dan Rabinowitz (Editor), Ashgate Publishing Limited, 2007 Overlooking Nazareth: The Ethnography of Exclusion in Galilee, Cambridge University Press, 1997 כוחות מניעים : כביש חוצה ישראל והפרטת תשתיות אזרחיות בישראל עם איתי ורדי, מכון ון ליר והוצאת הקיבוץ המאוחד, תשע"א 2010. הנה זה בא: כיצד נשרוד את שינויי האקלים, הוצאת הקיבוץ המאוחד, 2009 הדור הזקוף עם ח'אולה אבו בכר, הוצאת כתר, 2002 שקספיר בג׳ונגל: על מפגשים בין תרבותיים, דביר בשיתוף עם מכון ון ליר בירושלים, 1988 רוח סיני, איור גד אולמן, אדם מוציאים לאור, 1987 אתר האינטרנט הרשמי של דני רבינוביץ דף אישי באתר אוניברסיטת תל אביב הבלוג של דני רבינוביץ' דני רבינוביץ, משבר האקלים כאתגר עולמי מרכזי, הרצאה מצולמת באתר אוניברסיטה מצולמת דליה טל, ‏מסביב לישראל ב-80 ארגונים, באתר גלובס, 21 במאי 2006 אביב לביא, תשחררו: אפוקליפסה לפניכם, באתר nrg‏, 18 בדצמבר 2009 צליל אברהם, ‏"עולם בלי כלבי ים? ניחא. עולם שבו מאות מיליוני אנשים הופכים לפליטים וערים נשלטות על ידי כנופיות שמחפשות לחם – זה סיפור אחר", באתר ‏מאקו‏, 8 ביוני 2016 איילת שני, אוליגרך גורם ביום אחד נזק שאחרים גורמים בחמש שנים, באתר הארץ, 5 בספטמבר 2018 קרן צוריאל ואורי פסובסקי, "בעתיד העשירים יחיו במושבות שפליטי האקלים לא יוכלו להיכנס אליהן", באתר כלכליסט, 14 בדצמבר 2018 לי ירון, האם 200 גברים ערבים עשירים יצילו אותנו מאסון האקלים?, באתר הארץ, 12 בפברואר 2021 דני רבינוביץ, דף שער בספרייה הלאומית אור שקדי‏, הסינדרלה, החקיין והגניבה הפינית: הגיבורים הלא מוכרים של נבחרת העתודה, באתר וואלה, 21 ביולי 2017